open-index/open-wikipedia-markdown huggingface dataset:
Σεργκέι Σάλνικοφ

Ο **Σεργκέι Σεργκέγιεβιτς Σάλνικοφ** (, 13 Σεπτεμβρίου 1925 – 9 Μαΐου 1984) ήταν Σοβιετικός ποδοσφαιριστής και προπονητής. Γεννήθηκε από Ρώσο πατέρα και Ελληνίδα μητέρα. Ήταν μέρος της ομάδας που κέρδισε στους Ολυμπιακούς αγώνες του 1956, όπου ο Σάλνικοφ σκόραρε 2 γκολ στα προημιτελικά με την Ινδονησία. Είναι ο πατέρας της Τζούλιας Σάλνικοβα και παππούς του Έλληνα αντισφαιριστή Στέφανου Τσιτσιπά.

## Τίτλοι και διακρίσεις
μικρογραφία|260x260εσ|Ο Σάλνικοφ σε ρωσικό γραμματόσημο της σειράς "Θρύλοι του ποδοσφαίρου", 2016

* Ολυμπιακός πρωταθλητής: 1956.
* Νικητής του πρωταθλήματος Σοβιετικής Ένωσης: 1954, 1956, 1958.
* Νικητής του Σοβιετικού κυπέλλου: 1944, 1946, 1947, 1953, 1958.
* Μέλος του κλαμπ Γκριγκόρι Φεντότοφ.

## Διεθνής καριέρα
Ο Σάλνικοφ έκανε ντεμπούτο για την εθνική ΕΣΣΔ στις 8 Σεπτεμβρίου σε φιλικό αγώνα εναντίον της Σουηδίας. Αγωνίστηκε στους θερινούς ολυμπιακούς αγώνες του 1956 και το παγκόσμιο κύπελλο ποδοσφαίρου 1958.

## Παραπομπές


## Εξωτερικοί σύνδεσμοι

* 
* 
* Sergei Salnikov at Сборная России по футболу  

Κατηγορία:Ρώσοι Ολυμπιονίκες
Κατηγορία:Σοβιετικοί ποδοσφαιριστές
Κατηγορία:Σοβιετικοί Ολυμπιονίκες
Κατηγορία:Ποδοσφαιριστές Εθνικής ΕΣΣΔ
Κατηγορία:Ποδοσφαιριστές Σπαρτάκ Μόσχας
Κατηγορία:Ποδοσφαιριστές Ζενίτ Αγίας Πετρούπολης
Κατηγορία:Ποδοσφαιριστές Ντιναμό Μόσχας
Κατηγορία:Προπονητές ποδοσφαίρου Σπαρτάκ Μόσχας
Κρανέα Γρεβενών

Η **Κρανέα** ή **Κρανιά** (αρμανικά: *Turia*) είναι αρμανικό (βλάχικο) χωριό και κοινότητα του Δήμου Γρεβενών.

## Γενικά στοιχεία
Η Κρανιά βρίσκεται στα όρια με την Περιφερειακή Ενότητα Ιωαννίνων σε υψόμετρο 950 μέτρα. Το χωριό απέχει περίπου 34 χλμ. ΝΔ. από τα Γρεβενά και 29 χλμ. ΒΑ. από το Μέτσοβο. 

Πριν από τη μεταρρύθμιση της τοπικής αυτοδιοίκησης το 2011, ήταν μέρος του Καποδιστριακού Δήμου Γόργιανης, του οποίου ήταν δημοτική περιφέρεια. Η απογραφή του 2011 κατέγραψε 385 κατοίκους στο χωριό. Η κοινότητα της Κρανέας καλύπτει έκταση 70.929 χλμ2 . 

Σύμφωνα με το Γάλλο περιηγητή Φρανσουά Πουκεβίλ, ο οικισμός σχηματίστηκε το 1507, όταν συγχωνεύθηκαν τα χωριά Τούρια και Παλαιοχώρι. 

## Παραπομπές


Κατηγορία:Χωριά της περιφερειακής ενότητας Γρεβενών
Κατηγορία:Δήμος Γρεβενών
Κατηγορία:Βλάχικοι οικισμοί στην Ελλάδα
Ακαδημαϊκό Λεξικό της Λιθουανικής Γλώσσας

μικρογραφία|Το πλήρες σύνολο τόμων του λεξικού
Το **Ακαδημαϊκό Λεξικό της Λιθουανικής Γλώσσας** ( γνωστό και ως *Akademinis lietuvių kalbos žodynas*) είναι το ολοκληρωμένο λεξικό της λιθουανικής γλώσσας, καθώς και ένα από τα εκτενέστερα λεξικά στον κόσμο.

Περιέχει μισό εκατομμύριο επικεφαλίδες στα λιθουανικά. Έχει 20 τόμους (με 22 χιλιάδες σελίδες συνολικά). Στις περισσότερες γλώσσες περιλαμβάνει μια εξήγηση της χρήσης τους, την προέλευση τους και την περιοχή στην οποία χρησιμοποιείται με παραδείγματα. Το λεξικό περιέχει λέξεις που έχουν συλλεχθεί από όλες τις γραπτές μορφές τους, από την έκδοση του πρώτου βιβλίου στη λιθουανική γλώσσα μέχρι το 2001.

## Ιστορία
Η ιδέα του λεξικού ανήκει στον λιθουανό φιλόλογο Καζιμιέρας Μπούγκα (6 Νοεμβρίου 1879 - 2 Δεκεμβρίου 1924). Άρχισε να συλλέγει υλικά για το λεξικό το 1902 και είχε πάνω από 617.000 κάρτες με λέξεις, ενώ ένα μέρος αυτών προερχόταν από το λεξικό του Αντάνας Γιούσκα. Το πρώτο μέρος του λεξικού ολοκληρώθηκε το 1924, ενώ ο ολόκληρος πρώτος τόμος ολοκληρώθηκε το 1941 (καλύπτει τα γράμματα Α-Β) υπό την εποπτεία του Γιουόζας Μπαλτσικόνις. Ο δεύτερος τόμος ολοκληρώθηκε το 1947, ωστόσο, μαζί με τον πρώτο τόμο, απαγορεύθηκε και κρύφθηκε από τις σοβιετικές αρχές για ιδεολογικούς λόγους. Σήμερα, αυτοί οι δύο τόμοι αποτελούν βιβλιογραφικές σπανιότητες. Ο πρώτος και ο δεύτερος τόμος έπρεπε να επαναγραφτεί αργότερα. Η εργασία για τον τρίτο τόμο συνέχισε το 1956, παρόλο που ήταν δύσκολη υπό το σοβιετικό καθεστώς. Επίσης, μερικές λέξεις (ειδικά αυτές που είχαν να κάνουν με θρησκευτικά θέματα) έπρεπε να παραβλεφθούν. Η απώλεια αποκαταστάθηκε μετά τη λιθουανική ανεξαρτησία στις 6 Σεπτεμβρίου 1991 (είχε κηρύξει ανεξαρτησία στις 11 Μαρτίου 1990, ωστόσο εκείνη την ημέρα η ΕΣΣΔ αναγνώρισε επίσημα την ανεξαρτησία της) και τα ιδεολογικά εμπόδια έληξαν.

Για την ολοκλήρωση του, εργάστηκαν πολλές γενιές γλωσσολόγων για πάνω από έξι δεκαετίες. Το λεξικό ολοκληρώθηκε το 2005 και η διαδικτυακή έκδοση κυκλοφόρησε το ίδιο έτος.

Το λεξικό διατίθεται σε έντυπη μορφή, σε μορφή CD-ROM και στο διαδίκτυο.

## Δείτε επίσης

* Λιθουανικά λεξικά

## Εξωτερικοί σύνδεσμοι

* lkz.lt - Η επίσημη ιστοσελίδα του λεξικού

Κατηγορία:Λιθουανική γλώσσα
Κατηγορία:Λεξικά
Δυσσέβεια

Στην ελληνική μυθολογία, η **Δυσσέβεια** ήταν το πνεύμα και η προσωποποίηση της ασέβειας, σε αντίθεση με την Ευσέβεια. 

Σύμφωνα με τον Αισχύλο, η Δυσσέβεια ήταν η μητέρα της Ύβρεως. 

## Παραπομπές


Κατηγορία:Πρόσωπα της ελληνικής μυθολογίας
Κατηγορία:Θεότητες της ελληνικής μυθολογίας
Ύβρις (μυθολογία)

Η **Ύβρις** (αναφέρεται και ως **Θύμβρις**) ήταν κατώτερη θεότητα της ελληνικής μυθολογίας, προσωποποίηση της αφροσύνης, αυθάδειας και υπέρμετρης αλαζονείας, στην ουσία η ανατροπή του συσχετισμού μεταξύ του ανθρώπινου και του θείου νόμου, η οποία αντικατοπτρίζει την αρχαιοελληνική έννοια της ύβρεως.

Σύμφωνα με μία εκδοχή, η Ύβρις/Θύμβρις ήταν μητέρα του θεού Πανός, με πατέρα τον Δία.

Το ρωμαϊκό αντίστοιχο είναι η Κοντουμέλια (Contumelia), ενώ μεμονωμένα παρουσιάζεται ως προσωποποίησή της και η Πετουλάντια. 

## Παραπομπές


Κατηγορία:Προσωποποιήσεις στην Ελληνική μυθολογία
Κατηγορία:Θεότητες της ελληνικής μυθολογίας
Πλέι οφ

Τα **πλέι-οφ** (γνωστά και ως **play-offs**), είναι αγώνες που διεξάγονται μετά την κανονική σεζόν για να καθορίσουν τον πρωταθλητή μιας διοργάνωσης. Ανάλογα με το πρωτάθλημα, τα πλέι-οφ μπορούν να είναι είτε ένα παιχνίδι, μια σειρά παιχνιδιών, είτε τουρνουά ή σύστημα αποκλεισμόού.

Τη σεζόν 2007-08, η Superleague δημιούργησε ένα σύστημα playoff για για την πρόκριση των ομάδων στο Europaleague, εκτός από εκείνες του πρωταθλητή και του κυπελλούχου. Επί του παρόντος δεν υπάρχει αυτό το σύστημα. Στην τελευταία τους μορφή, οι ομάδες δικαιούνταν δύο θέσεις στο Champions League και τρεις στο Europa League, με μία από το Europa League να προορίζεται για τον νικητή του κυπέλλου. 
Το σύστημα αναλυτικά:

*Η πέμπτη ομάδα ξεκινά τα πλέι-οφ με 0 πόντους.
Οι υπόλοιπες ομάδες αρχίζουν με έναν αριθμό "μπόνους" που καθορίζονται ως εξής:
*Ο αριθμός των πόντων που κερδίζει η πέμπτη ομάδα κατά τη διάρκεια της κύριας περιόδου του πρωταθλήματος αφαιρείται από τα σύνολα κάθε άλλου συλλόγου που συμμετέχει στις πλέι-οφ. Ο αριθμός που προκύπτει στη συνέχεια διαιρείται με 5 και στρογγυλοποιείται στον πλησιέστερο ακέραιο αριθμό.
Στο τέλος των πλέι-οφ, ο νικητής λαμβάνει τη δεύτερη θέση στο Champions League, των ομάδων που συμμετείχαν. Οι επόμενες δύο ομάδες εισέρχονται στο Europa League σε διαφορετικές θέσεις, ανάλογα με το θέση που ανήλθαν. Η τελευταία ομάδα βρίσκεται εκτός διοργανώσεων. Ωστόσο, εάν ο κυπελλούχος κέρδισε στα playoffs (όπως συνέβη το 2010-11), ή ο πρωταθλητής κέρδισε επίσης το κύπελλο (double) και ο φιναλίστ που έχασε, κέρδισε στα playoffs (όπως συνέβη το 2012-13) τρεις ομάδες στα playoffs λαμβάνουν όλες τις θέσεις του Europa League.

Κατηγορία:Αθλητισμός
Βόλβη (μυθολογία)

Στην ελληνική μυθολογία, η **Βόλβη** ήταν μια εξαιρετικά όμορφη θεά της λίμνης ή νύμφη, που κατοικούσε σε μια μακεδονική λίμνη με το ίδιο όνομα (σύγχρονη λίμνη Βόλβη). Όπως και άλλοι θεοί και θεές της λίμνης, οι απόγονοι της Βόλβης ήταν οι Λιμνάδες, οι νύμφες που ζουν σε λίμνες γλυκού νερού. Σύμφωνα με τον Αθηναίο, η Βόλβη ήταν η μητέρα του Όλυνθου από τον Ηρακλή. 

## Παραπομπές

Κατηγορία:Πρόσωπα της ελληνικής μυθολογίας
Κατηγορία:Ναϊάδες
Κατηγορία:Γυναίκες του Ηρακλή
Κατηγορία:Θεότητες της ελληνικής μυθολογίας
Όλυνθος (μυθολογία)

Στην ελληνική μυθολογία, ο **Όλυνθος** ήταν γιος του Ηρακλή και της Βόλβης, από τον οποίο πιστεύεται ότι η αρχαία πόλη Όλυνθος και ο ποταμός Όλυνθος κοντά στην Απολλωνία έλαβαν το όνομά τους, σύμφωνα με τον Αθηναίο. Σύμφωνα με τους Κόνωνα και Στέφανο το Βυζάντιο, ο Όλυνθος ήταν γιος του βασιλιά Στρυμόνα. Όταν είχε σκοτωθεί κατά τη διάρκεια της καταδίωξης από ένα λιοντάρι, ο αδελφός του Βράγγας, τον έθαψε στον τόπο όπου είχε πέσει και ονόμασε την πόλη την οποία έκτισε εκεί Όλυνθο. 

## Παραπομπές

Κατηγορία:Ηρακλείδες
Κατηγορία:Μυθολογία της Μακεδονίας
Εθνική Σλοβακίας U20 (καλαθοσφαίριση γυναικών)

Η **εθνική ομάδα καλαθοσφαίρισης γυναικών U20 της Σλοβακίας** είναι το συγκρότημα που αντιπροσωπεύει τη χώρα της Σλοβακίας σε διεθνείς διοργανώσεις γυναικείας καλαθοσφαίρισης για αθλήτριες που δεν ξεπερνούν την ηλικία των 20 ετών. Είναι επίσης γνωστή ως **Εθνική Σλοβακίας Νέων Γυναικών**. Βρίσκεται υπό τη δικαιοδοσία της Σλοβακικής Ομοσπονδίας Καλαθοσφαίρισης (*Slovenská Basketbalová Asociácia*).

## Κατατάξεις σε διεθνείς διοργανώσεις
; Πορεία σε Ευρωπαϊκά Πρωταθλήματα U20 (Division A):
:Ακολουθούν οι τελικές θέσεις κατάταξης της Εθνικής Ομάδας της Σλοβακίας σε Ευρωπαϊκά Πρωταθλήματα U20 (Νέων Γυναικών) επιπέδου Α:


; Πορεία σε Ευρωπαϊκά Πρωταθλήματα U20 (Division B):
:Ακολουθούν οι τελικές θέσεις κατάταξης της Εθνικής Ομάδας της Σλοβακίας σε Ευρωπαϊκά Πρωταθλήματα U20 (Νέων Γυναικών) επιπέδου Β:


## Δείτε επίσης
* Εθνική Σλοβακίας (καλαθοσφαίριση γυναικών)
* Εθνική Σλοβακίας U19 (καλαθοσφαίριση γυναικών)
* Εθνική Σλοβακίας U18 (καλαθοσφαίριση γυναικών)
* Εθνική Σλοβακίας U17 (καλαθοσφαίριση γυναικών)
* Εθνική Σλοβακίας U16 (καλαθοσφαίριση γυναικών)

## Παραπομπές


## Εξωτερικοί σύνδεσμοι

* Slovak Republic, ιστορικό ανά έτος στον επίσημο ιστότοπο των αρχείων της FIBA. 
* Slovenská Basketbalová Asociácia, επίσημος ιστότοπος. 

Γυναικων U20
Fiat 500 (αποσαφήνιση)

308px|right|thumb|Το αρχικό 500 (1957 - 1975), το νέο 500 και το 500X
Το **[[Fiat 500 (1957)|Fiat 500]]** είναι αυτοκίνητο το οποίο παρήχθη από το 1957 έως το 1975. Ο αριθμός του μοντέλου χρησιμοποιείται και για μερικά νεότερα μικρά αυτοκίνητα της Φίατ. Όλα είναι γνωστά ως Fiat Cinquecento στην Ιταλία ακόμη και αν έχουν κάποιο γράμμα μετά το 500.

* Fiat 500 Topolino - παρήχθη από το 1936 έως το 1955
* Fiat 500 (1957) - παρήχθη από το 1957 έως το 1975
* Fiat Cinquecento - παρήχθη από το 1991 έως το 1998
* Fiat 500 (2007) - παράγεται από το 2007 έως σήμερα
* Fiat 500L - μικρό όχημα το οποίο παράγεται από το 2012 έως σήμερα
* Fiat 500X - μοντέλο του 2013, ανακοινώθηκε το 2012
* Fiat 500e - παράγεται από το 2013 έως σήμερα
Ρούντνικ Ράντουσα

Το **Ρούντνικ Ράντουσα** (, ) είναι ένα χωριό στον Δήμο Σαράι, στα Σκόπια, στη Βόρεια Μακεδονία.

## Δημογραφία
Σύμφωνα με την απογραφή του 2002, το χωριό είχε πληθυσμό 211 κατοίκους. 

Οι εθνοτικές ομάδες του χωριού περιλαμβάνουν:

*Αλβανοί 138
*Ρομά 58
*Σλαβομακεδόνες 11
*Άλλοι 4

## Παραπομπές

Κατηγορία:Χωριά Δήμου Σαράι
Κατηγορία:Χωριά της Βόρειας Μακεδονίας
Μαμφρέδος Γ΄ του Σαλούτσο

Ο **Μαμφρέδος Γ΄ του Σαλούτσο**, εξελληνισμένα Μαμφρέδος Γ΄ (1204 - 1244) από τον Οίκο των Αλεράμιτσι-ντελ Βάστο ήταν ο 3ος μαρκήσιος του Σαλούτσο (1215 - 1244).

## Βιογραφία
Ήταν γιος του Βονιφατίου μαρκησίου του Σαλούτσο και της Μαρίας ντι Τόρρες τού Σασσάρι Σαρδηνίας.

Το 1212 απεβίωσε ο πατέρας του. Το 1215 διαδέχθηκε τον πάππο του Μάνφρεντ Β΄ μαρκήσιο τού Σαλούτσο. Επειδή ήταν ανήλικος, ανέλαβε επίτροπος η εκ πατρός μάμμη του Αζαλαΐς, κόρη τού Γουλιέλμου Ε΄ μαρκησίου τού Μομφερράτου. Αυτό διήρκεσε ως το 1218. Κατά την περίοδο αυτή η Αζαλαΐς έδινε την εισφορά υποτέλειας στον Θωμά Α΄ κόμη της Σαβοΐας.

Ο Μάνφρεντ Γ΄ πολέμησε τις επεκτατικές πολιτικές τού Θωμά Α΄, όπως και ο πατέρας του και αμύνθηκε υπέρ των συνόρων της μαρκιωνίας του με φροντίδα. Το 1244 απεβίωσε και τον διαδέχθηκε ο γιος του Θωμάς Α΄. Λίγους μήνες μετά γεννήθηκαν τα δίδυμα Αγνή και Μαργαρίτα (υστερότοκα).

## Οικογένεια
Νυμφεύτηκε το 1233 τη Βεατρίκη, κόρη τού Αμεδαίου Δ΄ κόμη της Σαβοΐας και είχε τέκνα:
* Αλίκη π. 1236-πριν τις 12/7/1311, παντρεύτηκε τον Εδμόνδο ντε Λασύ βαρόνο τού Πόντεφρακτ.
* Θωμάς Α΄ 1239-1296, μαρκήσιος τού Σαλούτσο.
* Αγνή 1245-μετά τις 4/8/1266, παντρεύτηκε τον Ιωάννη, γιο τού Ευσταθίου ντε Βεσί.
* Μαργαρίτα γενν. 1245, δίδυμη της προηγούμενης.

## Παραπομπές
 		


## Πηγές
*C. W. Previté-Orton, The Early History of the House of Savoy: 1000-1233, (Cambridge University Press, 1912), 387.
*Chaubet, Daniel (1984). "Une enquête historique en Savoie au XVe siècle". Journal des savants (in French). n°1-2: 93-125.
*Previté-Orton, C. W. (1912). The Early History of the House of Savoy: 1000-1233. Cambridge University Press.

Κατηγορία:Οίκος των Αλεράμιτσι
Θωμάς Α΄ του Σαλούτσο

Ο **Θωμάς Α΄ του Σαλούτσο**, (Ιταλική γλώσσα : *Tomasso I*, 1239 - 1296) από τον Οίκο των Αλεράμιτσι-ντελ Βάστο ήταν μαρκήσιος τού Σαλούτσο (1244 - 1298).

## Βιογραφία
Ήταν γιος τού Μαμφρέδου Γ΄ μαρκησίου τού Σαλούτσο και της Βεατρίκης, κόρης τού Αμεδαίου Δ΄ κόμη της Σαβοΐας.

Το 1244 διαδέχθηκε τον πατέρα του. Κατά τη διακυβέρνησή του το Σαλούτσο άνθησε· επιτεύχθηκε ένα μεγαλείο, που δεν υπήρχε στους προγόνους του. Δημιούργησε ένα κράτος, τού οποίου τα σύνορα έμειναν αμετάβλητα για περισσότερο από δύο αιώνες. Επέκτεινε τη μαρκιωνία, περιλαμβάνοντας την Καρμανιόλα. Συνήθως ήταν σε αντιπαράθεση με το Άστι και πρώτος εχθρός τού Καρόλου των Καπετιδών-Ανζού και των ιταλικών φιλοδοξιών του. Κατά τη διακυβέρνησή του έκανε το Σαλούτσο πόλη ελεύθερη από φόρους και της έδωσε έναν διοικητή (podestà) για να την κυβερνά στο όνομά του. Υπερασπίστηκε τα κάστρα και τα οχυρά (roccaforti) με σθένος και έκτισε πολλά νέα στις πόλεις.

## Οικογένεια

Νυμφεύτηκε την Λουίζα του Τσέβα και είχε τέκνα:

* Μαμφρέδος Δ΄ απεβ. 1330, μαρκήσιος τού Σαλούτσο.
* Αλίκη απεβ. 1292, παντρεύτηκε τον Ριχάρδο ΦιτζΆλαν 8ο κόμη τού Έιραντελ.
* Ελεονώρα πριν το 1265-μετά το 1315, παντρεύτηκε πρώτα τον Κορράδο ντελ Καρέττο και μετά τον μαρκήσιο της Σαβόνα.
* Βιολάντε απεβ. μετά το 1339, παντρεύτηκε τον Οπιτσίνο Σπινόλα και μετά τον Λουκίνο Βισκόντι.
** Αρτζεντίνα, παντρεύτηκε τον Θεόδωρο Β΄ Παλαιολόγο μαρκήσιο του Μομφερράτου.
* Φίλιππος απεβ. 1324, κυβερνήτης της Σαρδηνίας, νυμφεύτηκε πρώτα τη Σίβυλλα ντι Περάλτα και μετά την Αγκαλμπούρσα ντι Τσερβέρα.
* Ιωάννης 1274-1329, κύριος του Ντολιάνι.
* Βονιφάτιος απεβ. 1325, μοναχός.
* Γεώργιος απεβ. μετά το 1349, μοναχός.
* Βεατρίκη.
* Λουιτζία.
* Άννα, παντρεύτηκε τον Μανφρέντο Μπεκαρία.
* Κωνσταντία, μοναχή.
* Μαργαρίτα απεβ. μετά το 1313, μοναχή στο Ρεβέλλο.
* Αλιάνα απεβ. μετά το 1313, μοναχή στο Ρεβέλο.
* Καταλίνα απεβ. μετά το 1313, μοναχή στο Ρεβέλο.

## Παραπομπές
 		


## Πηγές
*
*Chaubet, Daniel (1984). "Une enquête historique en Savoie au XVe siècle". Journal des savants (in French). n°1-2: 93-125.
*Coke, Karen (2016). "Lambert Barnard, Bishop Shirborn's 'Paynter'". In Dimmock, Matthew; Hadfield, Andrew; Quinn, Paul (eds.). Art, Literature and Religion in Early Modern Sussex. Routledge.

Κατηγορία:Οίκος των Αλεράμιτσι
Μαμφρέδος Δ΄ του Σαλούτσο

Ο **Μαμφρέδος Δ΄ του Σαλούτσο**, (Ιταλική γλώσσα : *Manferdο IV*, 1262 - 16 Σεπτεμβρίου 1330) από τον Οίκο των Αλεράμιτσι-ντελ Βάστο ήταν 5ος μαρκήσιος τού Σαλούτσο (1296 - 1330).

## Βιογραφία
Ήταν γιος τού Θωμά Α΄ μαρκησίου τού Σαλούτσο και της Λουίζας τού Τσέβα.

Ο Μαμφρέδος Δ΄ πίεσε την πόλη τού Σαλούτσο (η οποία είχε γίνει ελεύθερη φόρων από τον πατέρα του) να υπογράψει ένα σύμφωνο, που καθόριζε τις σχέσεις της πόλης και τού διοικητή της (podestà) με τον μαρκήσιο. Επίσης συνέχισε την επέκταση των ορίων της μαρκιωνίας, που είχε αρχίσει ο πατέρας του, με τον προσάρτηση γαιών και κάστρων. Ο Μαμφρέδος ορκίστηκε πίστη στον Αμεδαίο Ε΄ της Σαβοΐας για την μαρκιωνία του Σαλούτσο (27 Αυγούστου 1305). Το 1322 σε αντάλλαγμα της διευθέτησης των χρεών τού κλάδου ντελ Καρρέττο, απέκτησε τα κάστρα Κάιρο Μοντενόττε, Ροτσέττα και Κορτεμίλια.

## Οικογένεια
Νυμφεύτηκε πρώτα τη Βεατρίκη των Χοενστάουφεν, κόρη τού Μαμφρέδου της Σικελίας και της Ελένης Αγγελίνας της Ηπείρου και είχε τέκνα:
* Φρειδερίκος Α΄ 1287-1336, μαρκήσιος τού Σαλούτσο.
* Αικατερίνη, παντρεύτηκε τον Γουλιέλμο Ενγκάννα κύριο τού Μπάργκε.

Έπειτα έκανε δεύτερο γάμο με την Ισαβέλλα Ντόρια, κόρη τού Βερναμπό Ντόρια, πατρικίου της Γένουας και της Ελεονόρας Φιέσκι και είχε τέκνα:
* Μαμφρέδος Ε΄, μαρκήσιος τού Σαλούτσο (1330-32).
* Βονιφάτιος.
* Θεόδωρος.
* Ελεονόρα, παντρεύτηκε τον Οντόνε Α΄ μαρκήσιο τού Τσέβα.

Από μία μη νόμιμη σχέση είχε ένα φυσικό τέκνο:
* (νόθη) Ελίνντα.

## Παραπομπές
 		


## Πηγές
*
*Chaubet, Daniel (1984). "Une enquête historique en Savoie au XVe siècle". Journal des savants (in French). n°1-2: 93-125.
*Cox, Eugene L. (1967). The Green Count of Savoy: Amedeus VI and the Transalpine Savoy in the Fourteenth-Century. Princeton University Press.

Κατηγορία:Οίκος των Αλεράμιτσι
Έλλη Αβραμίδου

Η **Ελισάβετ Αβραμίδου Γκράνλουντ** (29 Ιουλίου 1990) επαγγελματικά γνωστή ως **Έλλι ΆβρΡαμ**, είναι Ελληνοσουηδή ηθοποιός με έδρα τη Βομβάη της Ινδίας. Είναι γνωστή για τη συμμετοχή της στη ταινία του Μπόλυγουντ Kis Kisko Pyaar Karoon. Έγινε γνωστή μετά τη συμμετοχή της στο ριάλιτι *[[Bigg Boss (Hindi TV series)|Bigg Boss]]*.

## Πρώτα χρόνια
Η Έλλη Αβραμίδου γεννήθηκε στη Στοκχόλμη στις 29 Ιουλίου 1990 και μεγάλωσε στη κοινότητα Τιρεσέ, της Στοκχόλμης. Ο έλληνας πατέρας της, ο Γιάννης Αβραμίδης, είναι μουσικός που κατοικεί στη Σουηδία, Η μητέρα της, Μαρία Γκράνλουντ, είναι διάσημη ηθοποιός και έχει παίξει στην ταινία Φάνι και Αλεξάντερ του Ίνγκμαρ Μπέργκμαν. Η Αβραμίδου παρακολούθησε το λύκειο Φρανς Σάρταου της Στοκχόλμης, στο οποίο αποφοίτησε με πτυχίο στην κοινωνία-οικονομικά. Είχε αναπτύξει ενδιαφέρον για το πατινάζ, το τραγούδι και το χορό. Έλαβε εκπαίδευση στην υποκριτική από τη μητέρα της και τον θείο της που διατηρεί θέατρο στη κομητεία Σκώνε. Η ΆβρΡαμ ένιωσε μια σύνδεση με την Ινδία από τα παιδικά της χρόνια, ενώ στη σουηδική εφημερίδα *Mitt i* δηλώνει: "Ακόμη και όταν ήμουν πέντε ετών, εντυπωσιάστηκα από τον ινδικό χορό και τα πολύχρωμα ρούχα." Επειδή ο πατέρας της είναι έλληνας μουσικός, βρήκε μερικές ελληνικές μελωδίες που ομοίαζαν με ινδικές. Επίσης, ονειρευόταν να γίνει ηθοποιός του Μπόλυγουντ από την εφηβεία της. Στη Στοκχόλμη υπήρχε ένα μέρος που πωλούσε ταινίες στα Χίντι, απ'όπου συχνά αγόραζε ταινίες από εκεί. Επίσης συνήθιζε να παρακολουθεί ταινίες του Μπόλυγουντ στο YouTube.

## Καριέρα
Στα 17, η ΆβρΡαμ έγινε μέλος της Pardesi Dance Group του Σούντμπιμπεργκ (Στοκχόλμη), και έδωσε συναυλίες χορού, κυρίως σε τραγούδια του Μπόλυγουντ.

Η ΆβρΡαμ συμμετείχε σε μερικά πρότζεκτ στη Σουηδία, με πιο γνωστή τη ταινία Förbjuden Frukt του Δεκεμβρίου 2008, όπου έπαιξε τον ρόλο της Σέλεν, της συντρόφου του πρωταγωνιστικού χαρακτήρα. Σε αυτή τη ταινία ερωτεύεται ένα αγόρι με βαρύ ποινικό μητρώο.

## Εξωτερικοί σύνδεσμοι
* 
* 
* 

## Παραπομπές


Κατηγορία:Σουηδές ηθοποιοί κινηματογράφου
Κατηγορία:Σουηδοί ελληνικής καταγωγής
Μαμφρέδος Ε΄ του Σαλούτσο

O **Μαμφρέδος Ε΄**, ιταλ. Manfredο V (άκμασε 1330-1332) από τον Οίκο των Αλεράμιτσι-ντελ Βάστο ήταν 6ος μαρκήσιος τού Σαλούτσο (1330-1332).

## Βιογραφία
Ήταν δευτερότοκος γιος τού Μαμφρέδου Δ΄ μαρκησίου τού Σαλούτσο και της 2ης συζύγου του Ισαβέλλας Ντόρια, κόρης τού Μπερναμπό Ντόρια. Ο πατέρας του από τον 1ο του γάμο είχε γιο τον Φρειδερίκο Α΄.

Η επιρροή της μητέρας του στην Αυλή έκανε τον πατέρα του να τον ορίσει διάδοχο. Το 1330 απεβίωσε ο Μαμφρέδος Δ΄, αλλά ο Φρειδερίκος Α΄ διεκδίκησε τον θρόνο και έτσι προκλήθηκε εμφύλιος πόλεμος. Με την παρέμβαση τού εξαδέλφου τού τελευταίου, τού Αμεδαίου ΣΤ΄ κόμη της Σαβοΐας, ο Μαμφρέδος Ε΄ εξαναγκάστηκε -όταν πιάστηκε σε ερωτικό σκάνδαλο με τη μητέρα του- να παραχωρήσει τον θρόνο στον μεγαλύτερο αδελφό του το 1334.

Το 1334 απεβίωσε ο Φρειδερίκος Α΄ και ο Μαμφρέδος Ε΄ κήρυξε πόλεμο στον γιο εκείνου Θωμά Β΄. Ο στρατός του αποτελείτο κυρίως από μισθοφόρους από την Ανδεγαυία (Ανζού)· έπειτα από μακρά πολιορκία, το 1341 το Σαλούτσο παραδόθηκε και ο στρατός του λεηλάτησε την πόλη και κατέστρεψε το κάστρο. Ο Θωμάς Β΄ φυλακίστηκε.

Ο προστάτης του ήταν ο Ροβέρτος των Καπετιδών-Ανζού της Νάπολης· όταν αυτός ηττήθηκε στη μάχη τού Γκαμενάριο, ο Μαμφρέδος Ε΄ υποχρεώθηκε από τους Βισκόντι το 1342 να εγκαταλείψει το Σαλούτσο.

## Παραπομπές


## Πηγές
* Geoffery, Mayhew (1879). Scandals of the Day. NY,NY: Westbook Publishing House. pp. 34–38.

Κατηγορία:Οίκος των Αλεράμιτσι
Φρειδερίκος Α΄ του Σαλούτσο

Ο **Φρειδερίκος Α΄**, ιταλ. Federico I (1287 - 1336) από τον Οίκο των Αλεράμιτσι ήταν μαρκήσιος τού Σαλούτσο (1330-1336).

## Βιογραφία
Ήταν ο πρωτότοκος γιος τού Μαμφρέδου Δ΄ μαρκήσιου τού Σαλούτσο και της 1ης συζύγου του Βεατρίκης των Χοενστάουφεν, κόρης τού Μαμφρέδο της Σικελίας και της Ελένης Αγγελίνας της Ηπείρου. Ο πατέρας του από 2ο γάμο του είχε γιο τον Μαμφρέδο Ε΄.

Η 2η σύζυγος τού Μαμφρέδου Δ΄, η Ισαβέλλα Ντόρια, τον έπεισε να ορίσει διάδοχο τον Μαμφρέδο Ε΄, έτσι όταν το 1330 απεβίωσε ο Μαμφρέδος Δ΄, ξεκίνησε εμφύλιος πόλεμος. Για δύο έτη οι δύο ετεροθαλείς αδελφοί πολεμούσαν ο ένας εναντίον τού άλλου για τον θρόνο της μαρκιωνίας. Με την παρέμβαση τού εξαδέλφου τού Φρειδερίκου Α΄, τού Αμεδαίου ΣΤ΄ κόμη της Σαβοΐας, ο Φρειδερίκος Α΄ αναγνωρίστηκε ως ο μόνος μαρκήσιος στις 29 Ιουλίου 1332.

Τέσσερα έτη μετά απεβίωσε και τον διαδέχθηε ο γιος του Θωμάς Β΄.

## Οικογένεια
Νυμφεύτηκε πρώτα τη Μαργαρίτα, κόρη τού Ουμβέρτου Α΄ κόμη τού Βιενουά και είχε τέκνα:
* Θωμάς Β΄ 1304-1357, μαρκήσιος τού Σαλούτσο.
* κόρη, παντρεύτηκε τον Πιέτρο Καμμπιάνο κύριο της Ρούφφια.

Έκανε δεύτερο γάμο με τη Τζιακομίνα τού Μπιανντρέτε, κόρη τού Γουλιέλμου κυρίου τού Σαν Τζιόρτζιο· δεν απέκτησαν (γνωστά) τέκνα.

Από μία μη νόμιμη σχέση είχε ένα φυσικό τέκνο:
* Τζιάκομο κύριος τού Μπρονντέλλο.

## Πηγές
* Marek, Miroslav. "A listing of descendants of Manfred I of Saluzzo". Genealogy.EU.

Κατηγορία:Οίκος των Αλεράμιτσι
Εθνική Σλοβακίας U17 (καλαθοσφαίριση γυναικών)

Η **εθνική ομάδα καλαθοσφαίρισης γυναικών U17 της Σλοβακίας** είναι το συγκρότημα που αντιπροσωπεύει τη χώρα της Σλοβακίας σε διεθνείς διοργανώσεις γυναικείας καλαθοσφαίρισης για αθλήτριες που δεν ξεπερνούν την ηλικία των 17 ετών. Είναι επίσης γνωστή ως **Εθνική Σλοβακίας Κορασίδων**. Βρίσκεται υπό τη δικαιοδοσία της Σλοβακικής Ομοσπονδίας Καλαθοσφαίρισης (*Slovenská Basketbalová Asociácia*).

## Κατατάξεις σε διεθνείς διοργανώσεις

; Πορεία σε Παγκόσμια Πρωταθλήματα U17:
:Ακολουθούν οι τελικές θέσεις κατάταξης της Εθνικής Ομάδας της Σλοβακίας σε Παγκόσμια Πρωταθλήματα U17 (Κορασίδων):


## Δείτε επίσης
* Εθνική Ουγγαρίας (καλαθοσφαίριση γυναικών)
* Εθνική Σλοβακίας U20 (καλαθοσφαίριση γυναικών)
* Εθνική Σλοβακίας U19 (καλαθοσφαίριση γυναικών)
* Εθνική Σλοβακίας U18 (καλαθοσφαίριση γυναικών)
* Εθνική Σλοβακίας U16 (καλαθοσφαίριση γυναικών)

## Παραπομπές


## Εξωτερικοί σύνδεσμοι
* Slovak Republic, ιστορικό ανά έτος στον επίσημο ιστότοπο των αρχείων της FIBA. 
* Slovenská Basketbalová Asociácia, επίσημος ιστότοπος. 

Γυναικων U17
Θωμάς Β΄ του Σαλούτσο

O **Θωμάς Β΄**, (Ιταλική γλώσσα : *Thomas II*, 1304 - 18 Αυγούστου 1357) από τον Οίκο των Αλεράμιτσι-ντελ Βάστο ήταν 6ος μαρκήσιος τού Σαλούτσο (1336 - 1357).

## Βιογραφία

Ήταν ο μόνος γιος τού Φρειδερίκου Α΄ μαρκησίου τού Σαλούτσο και της πρώτης συζύγου του Μαργαρίτας ντε Λα Τουρ ντυ Παν, κόρης τού Ουμβέρτου Α΄ κόμη τού Βιενουά. Ο πατέρας του από 2ο γάμο είχε γιο τον Μαμφρέδο Ε΄.

Ο θείος του Μαμφρέδος Ε΄ είχε προσπαθήσει να σφετεριστεί τη μαρκιωνία από τον μεγαλύτερο αδελφό Φρειδερίκο Α΄, αλλά αναγκάστηκε να την εγκαταλείψει. Όταν το 1336 απεβίωσε ο Φρειδερίκος Α΄, τον διαδέχθηκε ο Θωμάς Β΄, αλλά ο Μαμφρέδος Ε΄ διεκδίκησε πάλι τη μαρκιωνία. Ο Θωμάς Β΄ νυμφεύτηκε μία των Βισκόντι και ήταν με τους Γιβελλίνους (του βασιλιά της Γερμανίας), ενώ ο Μαμφρέδος Ε΄ ήταν με τους Γουέλφους (τού πάπα) και την υποστήριξη τού Ροβέρτου των Καπετιδών-Ανζού της Νάπολης, έτσι ο πόλεμος έγινε μέρος της ευρύτερης διένεξης. Ο Ροβέρτος, για να μειώσει τη δύναμη των Γιβελλίνων (και των Βισκόντι) στον βορρά, προωθήθηκε στο Σαλούτσο και το πολιόρκησε. Όταν το κατέλαβε, ο στρατός του το λεηλάτησε, βάζοντας φωτιά στην πόλη· φυλάκισε τον Θωμά Β΄ και ζήτησε λύτρα για να τον ελευθερώσει. Όλα τα δραματικά γεγονότα καταγράφτηκαν από τον Σίλβιο Πέλλικο. Όταν ο Ροβέρτος ηττήθηκε στη μάχη τού Γκαμενάριο, οι Βισκόντι τού Μιλάνου τον ανάγκασαν να εγκαταλείψει το Σαλούτσο το 1342.

Όταν ο Ροβέρτος απεβίωσε το 1343, τον Αύγουστο τού 1347 ο Θωμάς Β΄ μαζί με τον Ιωάννη Β΄ μαρκήσιο τού Μομφερράτου και τον Ουμβέρτο Β΄ κόμη τού Βιενουά επιτέθηκαν στη Σαβοΐα και κατέλαβαν εδάφη των Ανζού στο βορρά. Το 1348 ο πόλεμος έληξε με συνθήκη, που όμως δεν ικανοποίησε κανέναν από τους συμμετέχοντες. Ο Θωμάς Β΄ όφειλε τώρα συμμαχία στο Μιλάνο, όπως επίσης και στον πρότερο σύμμαχό του, τη Σαβοΐα. Τον διαδέχθηκε ο γιος του Φρειδερίκος Β΄.

## Οικογένεια
Νυμφεύτηκε τη Ριχάρδα Βισκόντι, κόρη τού Γκαλεάτσο Α΄ κυρίου τού Μιλάνου και είχε τέκνα:
* Φρειδερίκος Β΄ απεβ. 1396, μαρκήσιος τού Σαλούτσο.
* Γκαλεάτσο γενν. 1332, απεβ. νέος.
* Ατσόνε π. 1336-1426, κύριος τού Μοναστερόλο, Οντσίνο, Παεζάνα, Κρίσσολο, Σάνφροντ & Καστελλάρ.
* Ευστάθιος απεβ. 1405, κόμης τού Τσερβινάσκο & Μονεσίλιο, κύριος τού Σαν Πιέτρο Μοντερόσσο, Μοντεμάλε & Πρασλέβες.
* Λουκίνο, συνοδός στην Αυλή της Σαβοΐας, ίσως νόθος.
* Κωνστάντζα.
* Τζιάκομο.
* Λουκίνα, παντρεύτηκε τον Τζιοβάννι Μπεκκαρία.
* Βεατρίκη, παντρεύτηκε τον Αντόνιο Φαλέττο κύριο τού Βιλλαφαλέττο.
* Πενθεσίλια, παντρεύτηκε τον Λουδοβίκο του Κιέζα.
* Άννα, μοναχή.

## Παραπομπές


## Πηγές
*Cox, Eugene L. (1967). The Green Count of Savoy. Princeton, New Jersey: Princeton University Press. LCCN 67-11030.
*Marek, Miroslav. "A listing of his descendants". Genealogy.EU.

Κατηγορία:Οίκος των Αλεράμιτσι
Λύκος των Νήσων Φώκλαντ

thumb|Λύκος των Νήσων Φώκλαντ, στη συλλογή του Μουσείου Οτάγκο
Ο **λύκος των Νήσων Φώκλαντ** (*Dusicyon australis*), γνωστός και ως **γουαρά**, και μερικές φορές ως **σκύλος των Νήσων Φώκλαντ**, **αλεπού των Νήσων Φώκλαντ**, ή **ανταρκτικός λύκος**, ήταν το μόνο χερσαίο θηλαστικό των Νήσων Φώκλαντ. Αυτός ο ενδημικός κυνίδης εξαφανίστηκε το 1876, ο πρώτος γνωστός κυνίδης που εξαφανίστηκε στους ιστορικούς χρόνους. Ήταν το μοναδικό σύγχρονο είδος στο γένος *[[Δουσικύων]]*.

Παραδοσιακά υποτίθετο ότι το στενότερο συγγενές γένος ήταν η *[[Λυκαλώπηξ]]*, συμπεριλαμβανομένου του κούλπεο, το οποίο εισήχθη στους Νήσους Φώκλαντ στη σύγχρονη εποχή. Ωστόσο, το 2009, κλαδιστική ανάλυση του DNA αναγνώρισε τον χαιτοφόρο λύκο (*Chrysocyon brachyurus*) ως τον πλησιέστερο ζωντανό συγγενή του λύκου των Νήσων Φώκλαντ—έναν ασυνήθιστα μακροπόδαρο, αλεπουδόμορφο νοτιοαμερικανικό κυνίδη, από τον οποίο χωρίστηκε περίπου 6,7 εκατομμύρια χρόνια πριν.

Ο λύκος των Νήσων Φώκλαντ υπήρχε τόσο στη Δυτική όσο και την Ανατολική Φώκλαντ, αλλά ο Κάρολος Δαρβίνος δεν ήταν βέβαιος αν αυτοί ήταν διαφοροποιημένες ποικιλίες. Η γούνα του είχε καστανόξανθο χρώμα και η άκρη της ουράς ήταν άσπρη. Η διατροφή του είναι άγνωστη, αλλά, εξαιτίας της απουσίας ιθαγενών τρωκτικών στα Φώκλαντ, πιθανώς αποτελούταν από πτηνά που φωλιάζουν στο έδαφος, όπως χήνες και πιγκουίνους, νεαρές φώκιες και έντομα, καθώς και ψοφίμια στις ακτές. Έχει ειπωθεί ότι μπορεί να ζούσε σε λαγούμια.

## Παραπομπές


Κατηγορία:Νήσοι Φώκλαντ
Θωμάς Γ΄ του Σαλούτσο

Ο **Θωμάς Γ΄**, ιταλ. Thomas III (1356 - 1416) από τον Οίκο των Αλεράμιτσι ήταν μαρκήσιος τού Σαλούτσο.

## Βιογραφία
Ήταν γιος τού Φρειδερίκου Β΄ μαρκησίου τού Σαλούτσο και της Βεατρίκης, κόρης τού Ούγου κόμη της Γενεύης.

Προσπάθησε να συνεχίσει την φιλο-Γαλλική πολιτική τού πατέρα του, κυρίως για να αντιμετωπίσει το μένος τού Αμεδαίου Η΄ δούκα της Σαβοΐας, που σκόπευε να καταλάβει όλο το Πεδεμόντιο. Στην πράξη η συμφωνία, που δήλωνε την ονομαστική υποταγή στη Γαλλία, είχε υπογραφεί από τον Θωμά Γ΄ πολύ πριν αποβιώσει ο πατέρας του.

Η υποτέλεια στη Γαλλία ήταν επίσης αποτέλεσμα της εκπαίδευσης, που είχε λάβει ο Θωμάς Γ΄, ο οποίος έζησε στην Προβηγκία τον πιο πολύ καιρό της νεότητάς του και ταξίδευσε εκεί τα έτη 1375, 1389, 1401, 1403 και 1405. Νυμφεύτηκε τη Γαλλίδα Μαργαρίτα από το Ρουσσύ.

Το 1395 αιχμαλωτίστηκε από τον στρατό της Σαβοΐας, ενώ ως αρχηγός ερήμωνε το Μοναστερόλο. Φυλακίστηκε πρώτα στο Σαβιλιάνο και μετά στο Τορίνο· δύο έτη μετά ελευθερώθηκε έπειτα από την πληρωμή 2.000 χρυσών φλωρινίων, που δόθηκαν ως λύτρα.

Τα τελευταία έτη του ο Θωμάς Γ΄ όρισε διάδοχο τον γιο του Λουδοβίκο Α΄.

## Οικογένεια
Νυμφεύτηκε τη Μαργαρίτα των Πιερρεπόν, κόρη τού Ούγου Β΄ κόμη τού Ρονσύ & Μπραιν και είχε τέκνα:
* Τζιοβάννα γενν. 1405, παντρεύτηκε τον Γκιγκ Δ΄ κύριο τού Μεογιέ & Οφφρεμόν.
* Λουδοβίκος Α΄ απεβ. 1474, μαρκήσιος τού Σαλούτσο.
* Βεατρίκη, μοναχή.
* Ριχάρδα 1410-1474, παντρεύτηκε τον Νικολό Γ΄ των Έστε μαρκήσιο της Φερράρα.

Από την ερωμένη του Ολμέτα ντε Σόλιο είχε φυσικά τέκνα:
* (νόθος) Βαλεράνο απεβ. 1443.
* (νόθος) Λαντσαρόττο.
* (νόθος) Τζοβάνν, ηγουμένη της Σάντα Μαρία ντι Σταφφάρντα.
* (νόθη) Ελένα (;), η ύπαρξή της αμφισβητείται.

## Παραπομπές


## Πηγές
*

Κατηγορία:Οίκος των Αλεράμιτσι
Σωκράτης Αλαφούζος

Ο **Σωκράτης Αλαφούζος** (Αθήνα, 2 Οκτωβρίου 1964) είναι Έλληνας ηθοποιός και σκηνοθέτης.

## Βιογραφικό
Έκανε το επαγγελματικό του ντεμπούτο του ως ηθοποιός στον κινηματογράφο το 1982, έχοντας έναν από τους πρωταγωνιστικούς ρόλους στην ταινία του Γιάννη Δαλιανίδη, Η Στροφή. Ακολούθησαν οι συμμετοχές του στις ταινίες *Μισόγιομο φεγγάρι, Αντίστροφη πορεία*, και *[[Τοπίο στην ομίχλη]]* κατά τη διάρκεια της δεκαετίας του 1980.

Έκανε το τηλεοπτικό του ντεμπούτο το 1985 στη σειρά "Η Ζωή του Αττίκ" στην κρατική τηλεόραση ενώ ακολούθησαν οι σειρές "Ένας Φιλήσυχος άνθρωπος", "Η παρέλαση", "Η Αλτάνα της Πάργας", "Ημέρες Οργής" και "Οικογένεια". Έγινε ευρύτερα γνωστός μέσω της συμμετοχής του στην καθημερινή σειρά ''Η λάμψη'' όπου πρωταγωνίστησε τις σεζόν 1998-2000 ενώ τις σεζόν 2000-2003 είχε έναν από τους πρωταγωνιστικούς ρόλους στη δραματική σειρά *[[Αέρινες σιωπές]]*.

Τα τελευταία χρόνια ζει και εργάζεται στην Αμερική. Εκεί έχει λάβει μέρος σε διάφορες τηλεοπτικές και κινηματογραφικές παραγωγές μεταξύ των οποίων "Criminal Minds", "AJ and the Queen" κ.ά. Τον Ιανουάριο του 2022 το Πανεπιστήμιο Chapman, στο Orange της Καλιφόρνιας τον τίμησε και τον αναγόρευσε Presidential Fellow και άρχισε την πανεπιστημιακή του καριέρα. Σκηνοθέτησε την παράσταση “The Curious Incident of the Dog in the Nighttime,” για το Θεατρικό τμήμα του Πανεπιστημίου στο Waltmar Theater. Συνεχίζει να διδάσkει στο Dodge College of Film and Media Arts, στο Chapman University, που έχει αξιολογηθεί ως η 4η καλύτερη κινηματογραφική σχολή της Αμερικής. Το καλοκαίρι του 2023, σκηνοθέτησε επίσης στο OC-Centric New Play Festival στην Καλιφόρνια το έργο "The Mortician’s Wife" της Callie Prendiville.
Το 2025, έκανε την παραγωγή και σκηνοθέτησε το μεγάλου μήκους ντοκιμαντέρ "A Clown Girl" που τον Ιούνιο του 2025, κέρδισε το βραβείο καλύτερου ντοκιμαντέρ στο London Greek Film Festival.

## Προσωπική ζωή
Έχει αποκτήσει μια κόρη, τη Μαρίλια (γενν. 2004) από τον γάμο του με την ηθοποιό Βάσω Γουλιελμάκη, που διήρκησε από το 2001 μέχρι το 2008. Επίσης, από το 2010 μέχρι το 2012 ήταν ζευγάρι με την ηθοποιό Άριελ Κωνσταντινίδη.

## Διακρίσεις
Το 1987, στο 28ο Φεστιβάλ Κινηματογράφου Θεσσαλονίκης, ο Αλαφούζος έλαβε ειδική μνεία για την ερμηνεία του στην ταινία *Ο κλοιός* του Κώστα Κουτσομύτη.******

## Φιλμογραφία

## Θεατρικές παραστάσεις
Κατάλογος βασικών πληροφοριών θεατρικών παραστάσεων, στις οποίες συμμετείχε ο Αλαφούζος ως ηθοποιός.

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Παραπομπές


## Εξωτερικοί σύνδεσμοι
* 

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Λουδοβίκος Α΄ του Σαλούτσο

Ο **Λουδοβίκος Α΄ ντελ Βάστο**, ιταλ. Ludovico I (απεβ. 1475) από τον Οίκο των Αλεράμιτσι-ντελ Βάστο ήταν μαρκήσιος τού Σαλούτσο (1416-75).

## Βιογραφία
Ήταν γιος τού Θωμά Γ΄ μαρκησίου τού Σαλούτσο και της Μαργαρίτας των Πιερρεπόν, κόρης τού Ούγου Β΄ κόμη τού Ρονσύ & Μπραιν.

Η διακυβέρνησή του κράτησε σχεδόν 50 έτη κατά τον 15 ο αι. και είχε μεγάλη αίγλη. Είχε πάντα καλές σχέσεις με τους γείτονές του και ήταν υπολοχαγός στο δουκάτο της Σαβοΐας και στη μαρκιωνία της Γαλλίας.

Με τις ουδέτερες πολιτικές του απέκτησε διεθνή σημασία. Όταν το 1458 η Δημοκρατία της Γένουας υποτάχθηκε στον Κάρολο Ζ΄ της Γαλλίας, ο Λουδοβίκος επιλέχθηκε κυβερνήτης της πόλης αυτής, αλλά δεν δέχθηκε τη θέση.

Τον διαδέχθηκε ο λιγότερο τυχερός γιος του Λουδοβίκος Β΄.

## Οικογένεια
Νυμφεύτηκε την Ισαβέλλα Παλαιολογίνα, κόρη τού Ιωάννη Ιακώβου μαρκησίου τού Μομφερράτου και είχε τέκνα:
* Λουδοβίκος Β΄ 1438-1504, μαρκήσιος τού Σαλούτσο.
* Φεντερίκο, επίσκοπος τού Καρπεντράς.
* Μαργαρίτα απεβ. 1485, παντρεύτηκε τον Ζαν ντε Λεσκάν μαρεσάλη της Γαλλίας.
* Ιωάννης Ιάκωβος.
* Αντώνιος.
* Κάρολος Δομίνικος, ηγούμενος στο αββαείο της Σάντα Μαρία ντι Σταφφάρντα.
* Μπλάνκα απεβ. 1487, παντρεύτηκε τον Βιταλιάνο Β΄ Μπορρομέο (1451-93).
* Αμεδαία.
* Λουίζα.

## Πηγές
*

Κατηγορία:Οίκος των Αλεράμιτσι
Χαΐνηδες (αποσαφήνιση)

Ο όρος **Χαΐνηδες** μπορεί να αναφέρεται σε:

* Χαΐνηδες, χριστιανοί αντάρτες στην Κρήτη. Εμφανίστηκαν μετά την τουρκική κατάκτηση του νησιού.
* Χαΐνηδες (μουσικό συγκρότημα), ελληνικό μουσικό συγκρότημα.
Αναφορική πρόταση

Η **αναφορική πρόταση** είναι μια δευτερεύουσα πρόταση που δίνει πληροφορίες σχετικά με κάποιον άλλο όρο της πρότασης. Ακολουθεί αμέσως μετά από το ουσιαστικό στο οποίο αναφέρεται και συχνά εισάγεται με αναφορική αντωνυμία. 

Μια προσδιοριστική αναφορική πρόταση προσδιορίζει το ουσιαστικό στο οποίο αναφέρεται. Μία μη προσδιοριστική αναφορική πρόταση δίνει επιπλέον πληροφορίες για κάτι που έχει ήδη προσδιορισθεί με σαφήνεια. Η μη προσδιοριστική αναφορική πρόταση χωρίζεται με κόμματα από την κύρια πρόταση και μπορεί ακόμη να παραληφθεί χωρίς να επηρεάζεται το νόημα της πρότασης.

## Εξωτερικοί σύνδεσμοι
* 

Κατηγορία:Γραμματική
Ηλιακό έγκαυμα

Το **ηλιακό έγκαυμα** είναι μορφή εγκαύματος ακτινοβολίας, το οποίο επηρεάζει τμήματα του σώματος όπου το δέρμα, το οποίο προκαλείται από την υπερέκθεση στην υπεριώδη ακτινοβολία, κυρίως από τον ήλιο. Τα κύρια συμπτώματα που επηρεάζουν τους ανθρώπους και ορισμένα ζώα είναι το κοκκινωπό σώμα ζεστό στο άγγιγμα και πόνος, μεταξύ άλλων. Σε ακραίες περιπτώσεις, τα ηλιακά εγκαύματα μπορεί να αποτελέσουν κίνδυνο για τη ζωή. Η υπερβολική ακτινοβολία μπορεί να προκαλέσει, σε ορισμένες περιπτώσεις, ακόμα και όγκους.

Το έγκαυμα είναι η απάντηση του δέρματος όταν γίνεται άμεση βλάβη στο DNA από υπεριώδη ακτινοβολία. Όταν το DNA των κυττάρων δέχεται μεγάλη ζημιά από υπεριώδη ακτινοβολία, τότε γίνεται θάνατος κυττάρων τύπου 1 και το σώμα αντικαθίσταται.

Τα μέτρα για την προστασία από την ηλιακή ακτινοβολία περιλαμβάνουν τα αντηλιακά και την ηλιοπροστατευτική ενδυμασία, τα οποία αποτελούν ευρέως αποδεκτά μέτρα πρόληψης του ηλιακού εγκαύματος και ορισμένων μορφών του καρκίνου όπως ο καρκίνος του δέρματος. Ειδικοί πληθυσμοί, όπως τα παιδιά είναι πιο ευαίσθητα στα ηλιακά εγκαύματα και πρέπει να χρησιμοποιούνται προστατευτικά μέτρα.

## Παραπομπές


Κατηγορία:Ακτινοβολία
Φρειδερίκος Β΄ του Σαλούτσο

O **Φρειδερίκος Β΄**, ιταλ.  Frederico II (απεβ. 1396) από τον Οίκο των Αλεράμιτσι ήταν μαρκήσιος τού Σαλούτσο (1357-96).

## Βιογραφία
Ήταν γιος τού Θωμά Β΄ μαρκήσιου τού Σαλούτσο και της Ριχάρδας Βισκόντι, κόρης τού Γκαλεάτσο Α΄ κυρίου τού Μιλάνου.

Κληρονόμησε τη μαρκιωνία πτωχευμένη από τον πρόσφατο εμφύλιο πόλεμο και σε κακές σχέσεις με το γειτονικό δουκάτο της Σαβοΐας. Έτσι ένοιωσε την ανάγκη να ζητήσει τη συνδρομή της Γαλλίας και ορκίστηκε πίστη στον Κάρολο ΣΤ΄ διάδοχο ακόμη της Γαλλίας το 1375. Τα επόμενα 40 έτη οι μαρκήσιοι ζήτησαν επανειλημμένα τη βοήθεια εναντίον της Σαβοΐας. Για παράδειγμα το 1376 ο γιος του Θωμάς Γ΄ είχε πάει στο Παρίσι για να ζητήσει από τον Κάρολο Ε΄ (πατέρα τού διαδόχου) να λυθεί η διένεξη με τη Σαβοΐα στη Συνέλευση στο Παρίσι.

Τον διαδέχθηκε ο γιος του Θωμάς Γ΄.

## Οικογένεια
Νυμφεύτηκε τη Βεατρίκη, κόρη τού Ούγου κόμη της Γενεύης, κυρίου των Γκεξ, Αντόν & Βαρεΰ και είχε τέκνα:
* Θωμάς Γ΄ 1356-1416, μαρκήσιος του Σαλούτσο.
* Αμεδαίος 1361-1419, καρδινάλιος, κύριος τού Αντόν & Βαρεΰ.
* Πιέτρο απεβ. 1412, επίσκοπος τού Μένντε.
* Ουγκονίνο, κύριος τού Σανφρόντε, Μορνύ, Μονρεάλε & Μπαστίντε.
* Ροβέρτος, μοναχός τού Δομινικανού Τάγματος.
* Τζιάκομο, μοναχός τού Δομινικανού Τάγματος.
* Πόλια, παντρεύτηκε πρώτα τον Φράνσις Β΄ ντε Καρρέττο κύριο τού Μιλλεζίμο και έπειτα τον Φραμόντε τού Καρς.
* Βιολέντε, παντρεύτηκε τον Αντώνιο ντε Πόρρι κόμη τού Πολλέντσο, Ποκαπάλια, Σαν Βιττόρε & Μπράιντα, μαρκήσιο τού Βαλ Μπρέμπια.
* Κωνστάντσα, παντρεύτηκε τον Ιωάννη Β΄ των Μπλουά, κόμη τού Σανσέρ.

Από μη νόμιμες σχέσεις είχε φυσικά τέκνα, που αργότερα νομιμοποίησε:
* Τζιοβάννα, μοναχή.
* Φραντσεσκίνα.
* Μαργαρίτα.

## Παραπομπές


## Πηγές
*

Κατηγορία:Οίκος των Αλεράμιτσι
Λουδοβίκος Β΄ του Σαλούτσο

Ο **Λουδοβίκος Β΄ ντελ Βάστο**, ιταλ. Ludovico II del Vasto (23 Μαρτίου 1438 – 27 Ιανουαρίου 1504) από τον Οίκο των Αλεράμιτσι-ντελ Βάστο, ήταν μαρκήσιος τού Σαλούτσο ( 1475-1504). Πριν από την άνοδό του στην εξουσία, είχε τον τίτλο τού κόμη της Καρμανιόλα.

## Βιογραφία
Ήταν ο πρωτότοκος γιος τού Λουδοβίκου Α΄ μαρκησίου τού Σαλούτσο και της Ιωάννας Παλαιολογίνας, κόρης τού Ιωάννη Ιακώβου μαρκησίου τού Μομφερράτου.

Διαδέχθηκε τον πατέρα του το 1475. Συνέχισε τον πόλεμο τού Λουδοβίκου Α΄ εναντίον τού Καρόλου Α΄ δούκα της Σαβοΐας και έτσι εξάντλησε τον πλούτο τού Σαλούτσο, αλλά πάλι χωρίς αξιοσημείωτα αποτελέσματα.

Νυμφεύτηκε πρώτα την εξαδέλφη του Ιωάννα Παλαιολογίνα· αυτή απεβίωσε το 1490 και δύο έτη μετά ο Λουδοβίκος Β΄ έκανε δεύτερο γάμο με τη Μαργαρίτα των Φουά.

Κατά τον Β΄ Ιταλικό Πόλεμο ο Λουδοβίκος Β΄ υποστήριξε τον Κάρολο Η΄ της Γαλλίας στην εισβολή του στην Ιταλία, πολεμώντας στο πλάι του στη μάχη τού Φορνόβο το 1495. Όταν ο Λουδοβίκος ΙΒ΄ της Γαλλίας εισέβαλε στο δουκάτο τού Μιλάνου, ο Λουδοβίκος Β΄ ήταν πάλι στην πλευρά των Γάλλων· η τελική σύγκρουση έγινε στο Γκαριλιάνο το 1503 εναντίον των Ισπανικών δυνάμεων. Οι στρατιωτικές δαπάνες δεν επέτρεψαν την ανόρθωση στην εξαντλημένη μαρκιωνία.

Τον διαδέχθηκαν οι τέσσερις γιοί του: πρώτα ο Μιχαήλ-Αντώνιος το 1504. Στον ναό τού Σαν Τζιοβάννι στο Σαλούτσο υπάρχει επιτύμβιο μνημείο του, που παραγγέλθηκε από τη σύζυγό του Μαργαρίτα και εκτελέστηκε από τον Μπενεντέττο Μπριόσκο το 1508. Ο Λουδοβίκος Β΄ ήταν επίσης ο εμπνευστής τού νεο-γοτθικού Καθεδρικού τού Σαλούτσο και της πρώτης σήραγγας των Άλπεων, της "Buco di Viso" (σε 2.880 μ. υψόμετρο).

## Οικογένεια
Νυμφεύθηκε πρώτα το 1481 την εξαδέλφη του Ιωάννα Παλαιολογίνα, κόρη τού Γουλιέλμου Η΄ μαρκησίου τού Μομφερράτου. Δεν απέκτησαν απογόνους και η Ιωάννα απεβίωσε το 1490.

Δύο έτη μετά έκανε δεύτερο γάμο με τη Μαργαρίτα της Φουά, κόρη τού Ιωάννη κόμη τού Κανντάλ και είχε τέκνα:
* Μιχαήλ-Αντώνιος 1495-1528, μαρκήσιος τού Σαλούτσο.
* Ιωάννης-Λουδοβίκος 1496-1563, μαρκήσιος τού Σαλούτσο.
* Φραγκίσκος-Λουδοβίκος 1498-1537, μαρκήσιος τού Σαλούτσο.
* Ιωάννης-Γαβριήλ 1501-1548, μαρκήσιος τού Σαλούτσο.

## Πρόγονοι

## Πηγές
* 

Κατηγορία:Οίκος των Αλεράμιτσι
Μιχαήλ Αντώνιος του Σαλούτσο

Ο **Μιχαήλ-Αντώνιος ντελ Βάστο**, ιταλ. Michele Antonio del Vasto (26 Μαρτίου 1495 - 18 Οκτώβριος 1528) από τον Οίκο των Αλεράμιτσι ήταν μαρκήσιος τού Σαλούτσο (1504-28).

## Βιογραφία
Ήταν ο πρωτότοκος γιος τού Λουδοβίκου Β΄ μαρκησίου τού Σαλούτσου και της Μαργαρίτας των Φουά, κόρης τού Ιωάννη κόμη τού Κανντάλ. Ο Λουδοβίκος Β΄ ήταν γιος της Ισαβέλλας Παλαιολογίνας, κόρης του Ιωάννη-Ιακώβου μαρκησίου τού Μομφερράτου.

Γεννήθηκε στο Σαλούτσο και ήταν κόμης της Καρμανιόλα, ώσπου διαδέχθηκε τον πατέρα του το 1504. Έλαβε μέρος, αρχικά μαζί με τον πατέρα του, στους Ιταλικούς Πολέμους τού Λουδοβίκου ΙΒ΄ της Γαλλίας και τού διαδόχου αυτού Φραγκίσκου Α΄. Ιδιαίτερα διακρίθηκε στη μάχη της Παβίας το 1525.

Στη μάχη της Αμβέρσας ο Μιχαήλ-Αντώνιος πληγώθηκε θανάσιμα από μία μπάλα κανονιού. Σύμφωνα με την τελευταία επιθυμία του, τάφηκε στον ναό της Σάντα Μαρία ιν Αρακοέλι στη Ρώμη, ενώ η καρδιά του έμεινε στο Πεδεμόντιο. Μία μπαλάντα, για τον πληγωμένο μαρκήσιο και την τελευταία επιθυμία του, ήταν δημοφιλής μεταξύ των Ιταλών των Άλπεων κατά τη διάρκεια τού Α΄ Παγκοσμίου Πολέμου.

## Πηγές
*  Obras completas, Volume 12. Juan Ginés de Sepúlveda, Elena Rodríguez Peregrina.
* Dizionario delle donne celebri piemontesi che nacquero, vissero, morirono od. Carlo Novellis.
* Le guerre e la dominazione dei francesi in Piemonte dall'anno 1536 al 1559 ... Giovanni Battista Adriani.
* Studi saluzzesi. Domenico Carutti (barone di Cantogno).

Κατηγορία:Οίκος των Αλεράμιτσι
Ιωάννης Λουδοβίκος του Σαλούτσο

Ο **Ιωάννης-Λουδοβίκος**, ιταλ. Giovanni Ludovico (π. 1496 - 1563) από τον Οίκο των Αλεράμιτσι-ντελ Βάστο ήταν μαρκήσιος τού Σαλούτσο (1528-29).

## Βιογραφία
Ήταν ο δευτερότοκος γιος τού Λουδοβίκου Β΄ μαρκήσιου τού Σαλούτσο και της Μαργαρίτας των Φουά, κόρης τού Ιωάννη κόμη τού Κανντάλ. Ο Λουδοβίκος Β΄ ήταν γιος της Ισαβέλλας Παλαιολογίνας, κόρης τού Ιωάννη-Ιακώβου μαρκησίου τού Μομφερράτου.

Φυλακίστηκε από τη μητέρα του, όταν -κατά τους Ιταλικούς Πολέμους- πήρε το μέρος τού Καρόλου Ε΄ των Αψβούργων της Γερμανίας. Οι μαρκήσιοι τού Σαλούτσο ήταν παραδοσιακά σύμμαχοι (τυπικά υποτελείς) των βασιλέων της Γαλλίας. Το 1528 ελευθερώθηκε μετά από λαϊκή εξέγερση και εκλέχθηκε μαρκήσιος στη θέση τού μεγαλύτερου αδελφού του Μιχαήλ-Αντωνίου, που είχε σκοτωθεί σε μάχη.

Ωστόσο ένα έτος μετά ο Φραγκίσκος Α΄ της Γαλλίας τον εκτόπισε και έβαλε στη θέση του τον επόμενο αδελφό Φραγκίσκο. Ακολούθως ο Ιωάννης-Λουδοβίκος προσπάθησε να ανακτήσει την εξουσία στο Σαλούτσο, ακόμη και με τη συνδρομή τού Καρόλου Ε΄, αλλά πάντα μάταια. Η μαρκιωνία πέρασε έπειτα υπό τον σφικτό έλεγχο της Γαλλικής μοναρχίας.

## Παραπομπές


## Πηγές
* Obras completas, Volume 12. Juan Ginés de Sepúlveda, Elena Rodríguez Peregrina.
* Dizionario delle donne celebri piemontesi che nacquero, vissero, morirono od. Carlo Novellis.
* Le guerre e la dominazione dei francesi in Piemonte dall'anno 1536 al 1559 ... Giovanni Battista Adriani.
* Studi saluzzesi. Domenico Carutti (barone di Cantogno).

Κατηγορία:Οίκος των Αλεράμιτσι
Φραγκίσκος του Σαλούτσο

Ο **Φραγκίσκος-Λουδοβίκος**, ιταλ. Francesco Ludovico (25 Φεβρουαρίου 1498 - 28 Μαρτίου 1537) από τον Οίκο των Αλεράμιτσι-ντελ Βάστο ήταν μαρκήσιος τού Σαλούτσο (1529-37).

## Βιογραφία
Ήταν ο τρίτος γιος τού Λουδοβίκου Β΄ μαρκήσιου τού Σαλούτσο και της Μαργαρίτας των Φουά, κόρης τού Ιωάννη κόμη τού Κανντάλ. Ο Λουδοβίκος Β΄ ήταν γιος της Ισαβέλλας Παλαιολογίνας, κόρης τού Ιωάννη-Ιακώβου μαρκησίου τού Μομφερράτου.

Ο δευτερότοκος αδελφός Ιωάννης-Λουδοβίκος, μαρκήσιος από το 1528, ήταν με το μέρος τού Καρόλου Ε΄ των Αψβούργων της Γερμανίας. Όμως το Σαλούτσο ήταν παραδοσιακά σύμμαχο (και τυπικά υποτελές) της Γαλλίας, έτσι το 1529 ο Φραγκίσκος Α΄ της Γαλλίας εκτόπισε τον Ιωάννη-Λουδοβίκο και έθεσε τον Φραγκίσκο ως μαρκήσιο. Έτσι ο Φραγκίσκος δεν μπόρεσε να αποτρέψει το Σαλούτσο να γίνει κράτος-δορυφόρο της Γαλλίας.

Το 1533 απεβίωσε ο Ιωάννης-Γεώργιος μαρκήσιος τού Μομφερράτου, εξάδελφος του πατέρα του και ο Φραγκίσκος-Λουδοβίκος διεκδίκησε τη γειτονική μαρκιωνία. Όμως το Μομφερράτο κατελήφθη από τον Κάρολο Ε΄, που το παραχώρησε στον σύμμαχό του Φρειδερίκο Β΄ Γκοντζάγκα δούκα της Μάντουα, του οποίου η σύζυγος Μαργαρίτα Παλαιολογίνα ήταν ανιψιά τού αποβιώσαντος Ιωάννη-Γεωργίου.

Τον διαδέχθηκε ο νεότερος αδελφός του Ιωάννης-Γαβριήλ.

## Πηγές
* Obras completas, Volume 12. Juan Ginés de Sepúlveda, Elena Rodríguez Peregrina.
* Dizionario delle donne celebri piemontesi che nacquero, vissero, morirono od. Carlo Novellis.
* Le guerre e la dominazione dei francesi in Piemonte dall'anno 1536 al 1559 ... Giovanni Battista Adriani.
* Studi saluzzesi. Domenico Carutti (barone di Cantogno).

Κατηγορία:Οίκος των Αλεράμιτσι
Ιωάννης Γαβριήλ του Σαλούτσο

Ο **Ιωάννης-Γαβριήλ**, ιταλ. Gian (Giovanni) Gabriele (1501 - 1548) από τον Οίκο των Αλεράμιτσι-ντελ Βάστο ήταν ο τελευταίος μαρκήσιος τού Σαλούτσο (1537-48). Το 1548 εκτοπίστηκε και η μαρκιωνία προσαρτήθηκε στη Γαλλία το επόμενο έτος.

## Βιογραφία
Ήταν ο τέταρτος γιος τού Λουδοβίκου Β΄ μαρκησίου τού Σαλούτσο και της Μαργαρίτας των Φουά, κόρης τού Ιωάννη κόμη τού Κανντάλ. Ο Λουδοβίκος Β΄ ήταν γιος της Ισαβέλλας Παλαιολογίνας, κόρης τού Ιωάννη-Ιακώβου μαρκησίου τού Μομφερράτου.

Γεννήθηκε στο Σαλούτσο. Επειδή ως τέταρτο παιδί δεν προοριζόταν να κυβερνήσει το Σαλούτσο, ξεκίνησε για εκκλησιαστική καριέρα. Τελικά έγινε ηγούμενος στο αββαείο τού Σταφφάρντα. Όμως ο πρώτος αδελφός του απεβίωσε το 1528 και ο δεύτερος Ιωάννης-Λουδοβίκος είχε εκτοπιστεί ως σύμμαχος τού Καρόλου Ε΄ των Αψβούργων της Γερμανίας και εξοριστεί. Έτσι όταν το 1537 απεβίωσε ο τρίτος αδελφός Φραγκίσκος μαρκήσιος τού Σαλούτσο, ο Ιωάννης-Γαβριήλ κλήθηκε να κυβερνήσει τη μαρκιωνία.

Δεν θα μπορούσε να ήταν η χειρότερη στιγμή. Κατά τη διάρκεια των Ιταλικών Πολέμων η μαρκιωνία ήταν πεδίο μαχών. Επιπλέον ο Ιωάννης-Λουδοβίκος είχε έλθει σε διαμάχη με τον Φραγκίσκο, ο οποίος είχε τη συμμαχία των Γάλλων. Με τις διενέξεις αυτές η μαρκιωνία είχε εντελώς καταστραφεί και έγινε πλήρως εξαρτημένη από τη Γαλλία.

Ο Ιωάννης-Γαβριήλ δεν μπόρεσε να αναστρέψει την πλημμυρίδα. Στις 23 Φεβρουαρίου 1548 μία εξέγερση τον εκτόπισε. Αντιπρόσωποι από τις κοινότητες τού Σαλούτσο συγκεντρώθηκαν για να συζητήσουν το μέλλον της μαρκιωνίας και αποφάσισαν να ζητήσουν την προσάρτηση στη Γαλλία. Το 1549  Ερρίκος Β΄ της Γαλλίας ενσωμάτωσε επίσημα το Σαλούτσο στη χώρα του· ο Ιωάννης-Γαβριήλ είχε εν τω μεταξύ αποβιώσει.

## Παραπομπές


## Πηγές
* Obras completas, Volume 12. Juan Ginés de Sepúlveda, Elena Rodríguez Peregrina.
* Dizionario delle donne celebri piemontesi che nacquero, vissero, morirono od. Carlo Novellis.
* Le guerre e la dominazione dei francesi in Piemonte dall'anno 1536 al 1559 ... Giovanni Battista Adriani.
* Studi saluzzesi. Domenico Carutti (barone di Cantogno).

## Εξωτερικοί σύνδεσμοι
* 

Κατηγορία:Οίκος των Αλεράμιτσι
Αμεδαίος του Σαλούτσο

Ο **Αμεδαίος του Σαλούτσο**, (ιταλ: *Amedeo*, 1361 - 28 Ιουνίου 1419) από τον Οίκο των Αλεράμιτσι-ντελ Βάστο ήταν καρδινάλιος κατά την περίοδο τού Δυτικού Σχίσματος της Εκκλησίας.

## Βιογραφία
Ήταν ο δευτερότοκος γιος τού Φρειδερίκου Β΄ μαρκήσιου τού Σαλούτσου και της Βεατρίκης, κόρης τού Ούγου κόμη της Γενεύης.

Από τη μεριά της μητέρας του ήταν ανιψιός τού Κλήμη Ζ΄, πάπα στην Αβινιόν. Έτσι στις 4 Νοεμβρίου 1383 τοποθετήθηκε επίσκοπος τού Βαλένς & Ντη και σε λιγότερο από δύο μήνες προήχθη στη θέση τού καρδινάλιου-ανιψιού τού Κλήμη Ζ΄, ως καρδινάλιος-διάκονος της Σάντα Μαρία Νουόβα. Το 1403 διορίστηκε καμεράριος (αρχιθαλαμηπόλος, camerlengo) τού ιερού Συλλόγου των καρδιναλίων. Όταν ο Αντίπαπας Βενέδικτος ΙΓ΄ τον εκτόπισε στις 21 Οκτωβρίου 1408, ο Αμεδαίος τον εγκατέλειψε. Έπειτα ο καρδινάλιος συμμετείχε στη Σύνοδο της Πίζας, η οποία εξέλεξε τον Αλέξανδρο Ε΄ Φιλάργη από την Κρήτη ως νέο πάπα. Επίσης ταξίδευσε στην Κωνστάντσα για τη Σύνοδο στην πόλη αυτή και εκεί συμμετείχε στον Σύλλογο των καρδιναλίων, που εξέλεξε τον πάπα Μαρτίνο Ε΄.

Έπειτα από το τέλος τού Δυτικού Σχίσματος, ο Αμεδαίος κράτησε τη θέση τού καμεράριου ως το τέλος του το 1419.

## Παραπομπές



## Πηγές
* Miranda, Salvador. 1998. "Consistory of December 23, 1383
* Miranda, Salvador. 1998. "14th Century (1303–1404)

## Εξωτερικοί σύνδεσμοι
* Αμεδαίος, Καρδινάλιος του Σαλούτσο

Κατηγορία:Οίκος των Αλεράμιτσι
Κατηγορία:Επίσκοποι του 14ου αιώνα
Κατηγορία:Επίσκοποι του 15ου αιώνα
Κατηγορία:Ιταλοί Επίσκοποι
Βράγγας (μυθολογία)

Στην ελληνική μυθολογία, ο **Βράγγας** ήταν γιος του Θρακιώτη βασιλιά Στρυμόνα και ο αδελφός των Ρήσου και Ολύνθου. Ο Ρήσος σκοτώθηκε από τον Διομήδη ενώ αγωνιζόταν για τους Τρώες στον Τρωικό Πόλεμο. Όταν ο Όλυνθος σκοτώθηκε κατά τη διάρκεια της καταδίωξης από ένα λιοντάρι, ο Βράγγας τον έθαψε στον τόπο όπου είχε πέσει και ονόμασε την πόλη που στη συνέχεια ίδρυσε, Όλυνθο. Η ιστορία του Βράγγα εμφανίζεται μόνο από τον Κόνωνα, ο οποίος, δυστυχώς, δεν παραθέτει πηγές. 

## Παραπομπές


Κατηγορία:Πρόσωπα της ελληνικής μυθολογίας
Εθνική Μαυροβουνίου U20 (καλαθοσφαίριση γυναικών)

Η **εθνική ομάδα καλαθοσφαίρισης γυναικών U20 του Μαυροβουνίου** είναι το συγκρότημα που αντιπροσωπεύει τη χώρα του Μαυροβουνίου σε διεθνείς διοργανώσεις γυναικείας καλαθοσφαίρισης για αθλήτριες που δεν ξεπερνούν την ηλικία των 20 ετών. Είναι επίσης γνωστή ως **Εθνική Μαυροβουνίου Νέων Γυναικών**. Βρίσκεται υπό τη δικαιοδοσία της Ομοσπονδίας Καλαθοσφαίρισης του Μαυροβουνίου (*Кошаркашки Савез Црне Горе, КСЦГ*).

## Κατατάξεις σε διεθνείς διοργανώσεις

; Πορεία σε Ευρωπαϊκά Πρωταθλήματα U20 (Division A):
:Ακολουθούν οι τελικές θέσεις κατάταξης της Εθνικής Ομάδας του Μαυροβουνίου σε Ευρωπαϊκά Πρωταθλήματα U20 (Νέων Γυναικών) επιπέδου Α:


; Πορεία σε Ευρωπαϊκά Πρωταθλήματα U20 (Division B):
:Ακολουθούν οι τελικές θέσεις κατάταξης της Εθνικής Ομάδας του Μαυροβουνίου σε Ευρωπαϊκά Πρωταθλήματα U20 (Νέων Γυναικών) επιπέδου Β:


## Δείτε επίσης
* Εθνική Μαυροβουνίου (καλαθοσφαίριση γυναικών)
* Εθνική Μαυροβουνίου U18 (καλαθοσφαίριση γυναικών)
* Εθνική Μαυροβουνίου U16 (καλαθοσφαίριση γυναικών)

## Παραπομπές


## Εξωτερικοί σύνδεσμοι

* Montenegro, ιστορικό ανά έτος στον επίσημο ιστότοπο των αρχείων της FIBA. 
* Košarkaški Savez Crne Gore, επίσημος ιστότοπος. 

Γυναικων U20